
 PARLAMENTUL  ROMÂNIEI

CAMERA DEPUTAŢILOR
	       Comisia Juridică, de  

      Disciplină  şi Imunităţi

        Nr. 31/1190/2011

	                        Comisia pentru cultură, arte
                        mijloace de informare în masă
                            Nr. 30/210/2011


	
	


    RAPORT COMUN

asupra  proiectului de Lege privind abrogarea Legii nr. 3 din 28 martie 1974, Legea presei din Republica Socialistă România
(PL. x  733/2011)

În temeiul dispoziţiilor art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi împreună cu Comisia pentru cultură, arte, mijloace de informare în masă, au fost sesizate spre dezbatere în fond, cu proiectul de Lege privind abrogarea Legii nr. 3 din 28 martie 1974, Legea presei din Republica Socialistă România, trimisă cu adresa nr. PL-x 733 din 5 decembrie 2011, înregistrată sub nr. 31/1190 din 7 decembrie 2011 şi respectiv sub nr. 30/210 din 7 decembrie 2011, la Comisia pentru cultură, arte, mijloace de informare în masă.
Potrivit prevederilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor  este  Cameră decizională.

Senatul, în calitate de primă Cameră sesizată, a adoptat iniţiativa legislativă în şedinţa din 28 noiembrie 2011, cu respectarea prevederilor art. 75 alin. (2) teza a III-a din Constituţia României, republicată.

Consiliul Legislativ a avizat favorabil proiectul legislativ, cu observaţii şi propuneri, conform avizului nr. 825 din 20 iulie 2011.

Iniţiativa legislativă supusă dezbaterii are ca obiect de reglementare abrogarea Legii presei din România nr. 3/1974, republicată.
Guvernul, prin punctul de vedere transmis cu adresa nr. 1923 din 19 august 2011, susţine adoptarea proiectului de lege.
În conformitate cu prevederile art. 61 şi 63 din Regulamentul Camerei Deputaţilor, republicat, cu modificările ulterioare, membrii Comisiei de cultură, arte, mijloace de informare în masă, au examinat iniţiativa legislativă în şedinţa din 14 februarie 2012. Din numărul total de 19 membrii ai Comisiei pentru cultură, arte, la şedinţă au participat 11 deputaţi. 
Membrii Comisiei juridice, de disciplină şi imunităţi au examinat în şedinţa din 28 februarie 2012 iniţiativa legislativă, expunerea de motive, avizul favorabil al Consiliului Legislativ şi punctul de vedere al Guvernului. Din numărul total de 23 membri ai Comisiei juridice, de disciplină şi imunităţi, la şedinţă au participat 12 deputaţi. 
În urma dezbaterilor, cele două Comisii sesizate în fond, au hotărât cu unanimitate de voturi - să propună plenului Camerei Deputaţilor, spre dezbatere şi adoptare, Raportul de adoptare a Proiectului de Lege privind abrogarea Legii nr. 3 din 28 martie 1974, Legea presei din Republica Socialistă România.
În raport cu obiectul şi conţinutul reglementării, propunerea legislativă face parte din categoria legilor ordinare.

Consilier parlamentar,        

